钦定古今图书集成/明伦汇编/氏族典/第084卷 > 胡幼黄
## 钦定古今图书集成/明伦汇编/氏族典/第084卷 > 胡幼黄

按《万姓统谱》：幼黄字成玉，元龟四世孙。四举俱魁，甲
戌登第。时伯颜会师南伐，德祐嗣位冲幼，宋之取士，
止于是科矣。状元王龙泽，榜眼路万里，探花幼黄也。
时有“三不得”之说，谓龙在泽，飞不得，路万里，行不得，
幼而黄，医不得。幼黄授节度推官，宋亡，退居于家，创
读书楼，日讽吟其上。元搜求宋之遗士用之，幼黄避
隐不出。